als_Latn dik_Latn sag_Latn
Pas situatës kaotike që është krijuar këto ditë me regjistrimin e studentëve pas reformës së re në arsim, shumë të rinj kanë protestuar sot para Kryeministrisë (video mëposhtë).
Pas këtyre protestave, ka reaguar dhe Kryeministri Rama:
“Një nga risitë e Reformës në Arsim është më të mirët zgjedhin të parët! Po sigurisht, një maturant i shkëlqyer nuk mund të shkojë në tetë, nëntë apo dhjetë degë, ku shpreh fillimisht preferencën dhe del fitues! Deri në 20 shtator, çdo fitues në më shumë se një degë, do të regjistrohet në degën e vetme që do ndjekë dhe, automatikisht, të gjitha vendet e tjera që ka zënë përkohësisht në listën fituese, do të lirohen për shpalljen e fituesve të tjerë. Pra, e drejta për të zgjedhur përcaktohet sipas meritës, me procedura transparente, jo më në errësirë sipas tarafit apo parasë... Rregullat janë të qarta dhe kush ndjek si duhet procedurat, padiskutim do të ushtrojë të drejtën e vet për shkollim të lartë, sipas meritës. Suksese dhe mos harroni: Janë 25 mijë kuota për 27 mijë e 600 aplikues, kështu që ata që do mbeten jashtë në fund të procesit, do të jenë një numër i kufizuar e me rezultatet më të dobëta ndër gjithë të tjerët. Prandaj respekt për meritën e secilit dhe durim deri në përfundimin e procesit!”.
Kandidatët për studentë janë në dijeni të formulës së re që përcakton reforma në arsim. Ata e dinë se vendet e para zihen nga maturantët me rezultatet më të larta, se kuotat janë 25 mijë dhe procesi i parë i përzgjedhjes pasohet nga një i dytë. Por maturantët shqetësohen se edhe në fazën e dytë të regjistrimeve do të ketë, ashtu si në fazën e parë, kandidatë që do të zënë shumë degë. Do të duhet mbyllja e fazës së dytë që të lirohen degë të tjera dhe kështu do të nevojitet një fazë e tretë. E pas të tretës një tjetër fazë e me radhë, derisa kuotat të plotësohen. Një proces që duket se do të dojë shumë më tepër kohë sesa afatet e vendosura nga Ministria e Arsimit.
Ndërkohë Ministrja Nikolla sqaron në llogarinë e saj në Facebook:
"Të nderuar maturantë, jemi duke ndjekur nga afër të gjitha shqetësimet dhe diskutimet tuaja. Na lejoni t'ju SQAROJMË se këto janë listat paraprake. LISTA përfundimtare vetëm për fazën e parë do të publikohet më datë 20 Shtator nga çdo universitet."
Mbrëmë në emisionin Fiks Fare ishin të ftuar dhe dy studentë që shprehën shqetësimet e tyre në lidhje me reformën.
Nesër priten protesta të reja të organizuara nga të rinjtë me mbështetjen e shoqërisë civile. Nisma Thurje shkruan:
"Sot ne protesten e maturanteve mungonin shume nga prinderit. Nese kane qene ne pune, neser ne oren 10 ta lene punen dhe te vijne para Parlamentit. Nuk ka pune me te rendesishme se sa shkollimi i femijeve. Nese kane qene ne shtepi neser ta kycin dhe te vijne para Parlamentit ne 10. Nuk ka rehati pa siguruar te ardhmen e femijeve. Nese kane qene ne kafe neser ta lene pa pire e ne 10 te vijne para Parlamentit. Nese femija nuk shkollohet kafja do ju behet helm pergjithnje. Nese kane frike...te marrin shembull nga femijet.
Neser ne oren 10:00 keni takim me femijet para Parlamentit. Duhen mbeshtetur sepse kane te drejte. Nuk e kane humbur te drejten e studimit, duan t'jua heqin padrejtesisht."
Për çdo shqetësim në lidhje me këtë temë, redaksia e Xing ju fton të na dërgoni ankesën tuaj në info@xing.al! Ne do ta ndjekim dhe në vijim këtë çështje dhe do të mundohemi ti japim zë me transparencë edhe studentëve, por edhe përfaqësuesve të qeverisë shqiptare duke shpresuar se në këtë mënyrë do kontribuojmë sadopak në zgjidhjen sa më të shpejtë të kësaj situate delikate.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn